# Chadi Riad Dnanou

Chadi Riad Dnanou (Palma, 17 de juny de 2003) és un futbolista professional mallorquí que juga com a central al Crystal Palace FC.

## Carrera de club

Nascut a Palma, Illes Balears, de pares marroquins, Riad va representar el CD Atlético Rafal, el RCD Mallorca (dues etapes) i el CD San Francisco abans d'acordar un contracte de tres anys amb el FC Barcelona el febrer de 2019, amb efecte a partir del juliol. El 2020, es va traslladar al CE Sabadell FC en qualitat de cedit per un any, sent adscrit a la plantilla del Juvenil A.
Riad va fer el seu debut sènior i amb el primer equip el 16 de desembre del 2020, sent titular en la victòria a casa per 2-0 contra el CE Eivissa Illes Pitiüses, a la Copa del Rei de la temporada. El seu debut a Segona Divisió es va produir l'11 de gener següent, en entrar com a suplent d'última hora d'Aleix Coch a l'empat a un a casa contra el CD Lugo.
L'estiu del 2022, Riad va ser ascendit al FC Barcelona Atlètic, on va marcar el gol de la victòria en el partit d'obertura de temporada, contra el Castelló.
El 8 de novembre de 2022 va debutar amb el primer equip del Barça davant l'Osasuna, substituint Pedri en el minut 89 del partit. Fou titular indiscutible per l'equip del Barça B dirigit per Rafael Márquez durant la temporada 2022–23 a Primera Federació, i va marcar tres gols en 37 partits, en què l'equip va perdre l'ascens en el play-off. El 26 de juliol de 2023, Riad fou cedit al Reial Betis per una temporada.

## Estadístiques
### Club

    A 8 novembre 2022.
Aparicions i gols per club, temporada i competició :
| Club | Temporada | Lliga | Lliga | Lliga | Copa | Copa | Europa | Europa | Altres | Altres | Total | Total |
| Club | Temporada | Divisió | Part. | Gols | Part. | Gols | Part. | Gols | Part. | Gols | Part. | Gols |
| Sabadell | 2020-21 | Segona Divisió | 1 | 0 | 1 | 0 | — | — | — | — | 2 | 0 |
| Sabadell | Total | Total | 1 | 0 | 1 | 0 | — | — | — | — | 2 | 0 |
| FC Barcelona B | 2022–23 | Primera Federació | 10 | 1 | — | — | — | — | — | — | 10 | 1 |
| FC Barcelona B | Total | Total | 10 | 1 | — | — | — | — | — | — | 10 | 1 |
| FC Barcelona | 2022–23 | Primera div | 1 | 0 | 0 | 0 | 0 | 0 | 0 | 0 | 1 | 0 |
| FC Barcelona | Total | Total | 1 | 0 | 0 | 0 | 0 | 0 | 0 | 0 | 1 | 0 |
| Total carrera | Total carrera | Total carrera | 12 | 1 | 1 | 0 | — | — | — | — | 13 | 1 |

## Referències

* ↑ «Chadi Riad, otra joya que se escapa» (en castellà). Última Hora, 15-02-2019. [Consulta: 11 gener 2021].
* ↑ «El Barça ficha a la joya marroquí del Mallorca» (en castellà). Sport, 10-02-2019. [Consulta: 11 gener 2021].
* ↑ «El Juvenil 'A' estrena la temporada en División de Honor» (en castellà). CE Sabadell FC, 31-10-2020. [Consulta: 11 gener 2021].
* ↑ «0–2, El Sabadell espera al final para eliminar al Pitiuses de la Copa» (en castellà). Mundo Deportivo, 17-12-2020. [Consulta: 11 gener 2021].
* ↑ «El Sabadell deja escapar dos puntos en el último minuto» (en castellà). Marca, 11-01-2021. [Consulta: 11 gener 2021].
* ↑ Barça Atlètic- CE Castelló: Márquez s'estrena amb un triomf d'infart (3-2)).
* ↑ esport3. «El crac del Barça B Chadi Riad debuta davant l'Osasuna», 09-11-2022. [Consulta: 9 novembre 2022].
* ↑ «Los planes del Barça con Chadi Riad» (en castellà). Sport, 07-07-2023. [Consulta: 9 juliol 2023].
* ↑ «Chadi Riad, sexta incorporación del Real Betis para la próxima temporada» (en castellà). Reial Betis, 26-07-2023. [Consulta: 26 juliol 2023].
* ↑ Chadi Riad Dnanou, Fitxa a Soccerway

## Enllaços externs

* Chadi Riad Dnanou a BDFutbol
* Chadi Riad Dnanou a La Preferente (castellà)
* Chadi Riad Dnanou, Fitxa a Soccerway